CELEX: 62021TN0221
Language: mt
Date: 2021-04-25 00:00:00
Title: Kawża T-221/21: Rikors ippreżentat fil-25 ta’ April 2021 – Ir-Repubblika Taljana vs Il-Kummissjoni

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/38
            
         
      Rikors ippreżentat fil-25 ta’ April 2021 – Ir-Repubblika Taljana vs Il-Kummissjoni
      (Kawża T-221/21)
      (2021/C 228/50)
      Lingwa tal-kawża: it-Taljan
      
         Partijiet
      
      
         Rikorrent: Ir-Repubblika Taljana (rappreżentanti: G. Palmieri, aġent, G. Rocchitta, C. Gerardis, u E. Feola, avvocati dello Stato)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni 2021/261 tas-17.2.2021, sa fejn din tapplika, a karigu tal-Italja, il-korrezzjonijiet finanzjarji relattivi għall-investigazzjonijiet AA/2017/013 (Għajnuna skont l-erja – organi ta’ ħlas: kollha – Sena finanzjarja 2018 – EUR 67 368 272,99) u CEB/2018/057 (Sena finanzjarja 2017 u dewmien fil-ħlas – organi ta’ ħlas: kollha – ammont nett ta’ EUR 74 978 660,98 – ammont gross ta’ EUR 75 696 497,283;
               
            
                  —
               
               
                  sussidjarjament, tannulla l-istess deċiżjoni fil-parti fejn tapplika r-rettifika fil-forma ta’ somma f’daqqa ta’ EUR 67 368 272,99, relattiva għall-investigazzjoni ta’ awditu AA/2017/013 (Għajnuna skont l-erja – organi ta’ ħlas: kollha – Sena finanzjarja 2018 – EUR 67 368 272,99), minflok ir-rettifika unika li tammonta, skont il-kalkoli tal-AGEA, għal EUR 27 848 824,26;
               
            
                  —
               
               
                  f’kull każ, tikkundanna lill-Kummissjoni għall-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv, li jirrigwarda l-investigazzjoni AA/2017/013, dwar l-għajnuna skont l-erja, huwa bbażat fuq il-ksur tal-Artikolu 4(H) tar-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU 2013 L 347, p. 608, rettifika fil-ĠU L 130, 19.5.2016, p. 7), fir-rigward tad-definizzjoni ta’ “bwar permanenti” adottata fuq livell nazzjonali abbażi tad-Digriet Ministerjali 18/11/2014.
               
            
                  2.
               
               
                  It-tieni motiv, li jirrigwarda l-investigazzjoni AA/2017/013, huwa bbażat fuq il-ksur tal-Artikolu 52(2) tar-Regolament (UE) Nru 1306/2013 tal-Parlament Ewropew u tal-Kunsill tas- 17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU 2013 L 347, p. 549, rettifika fil-ĠU L 130, 19.5.2016, p. 6, u fil-ĠU L 327, 9.12.2017, p. 83), kif ukoll tal-Artikolu 12(2) u (6), tar-Regolament ta’ Delega tal-Kummissjoni (UE) Nru 907/2014 tal- 11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU 2014 L 255, p. 18), fir-rigward tal-applikazzjoni ta’ rata fissa, minkejja li r-riskju effettiv għall-baġit tal-Unjoni jista’ jiġi kkalkolat.
               
            
                  3.
               
               
                  It-tielet motiv, li jirrigwarda l-investigazzjoni AA/2017/013, huwa bbażat fuq il-ksur tal-Artikoli 296(2) TFUE u 41 tal-Karta tad-Drittijiet Fundamentali tal-Unjoni Ewropea, fir-rigward tal-applikazzjoni tal-klawżola ġenerali tal-“isforz sproporzjonat”, li abbażi tagħha hija ġġustifikata l-korrezzjoni fil-forma ta’ somma f’daqqa.
               
            
                  4.
               
               
                  Ir-raba’ motiv, li jirrigwarda l-investigazzjoni CEB/2018/057, dwar id-dewmien fil-ħlas, huwa bbażat fuq il-ksur tal-Artikolu 5(4) tar-Regolament (UE) Nru 907/2014, fid-dawl tad-dewmien fil-ħlas assunt imsemmi fit-talba unika 2015 minkejja l-preżenza ta’ “kundizzjonijiet partikolari” ta’ ġestjoni marbuta mal-applikazzjoni tar-riforma tal-PAC 2015 – 2020.